Stadion Partizana

Stadion Partizana je fudbalski i atletski stadion u Beogradu koji je u vlasništvu JSD "Partizan" i Republike Srbije. Od polovine 1950ih pa do 1987. na stadionu su se svakog 25. maja održavale parade za Dan mladosti. Stadion je zvanično otvoren 9. oktobra 1949. utakmicom između Jugoslavije i Francuske. Stadion Partizana je imao kapacitet od 62.000 gledalaca pre nego što je UEFA usvojila nova pravila o bezbednosti. Renoviran je tokom 1998. i sada ima 29.775 mesta. Igralište ima dimenzije 105 x 70 m, tribine imaju 30 redova sedišta i postoji 30 ulaza za gledaoce. Najviša tačka stadiona je na visini od 21 m, a najudaljenija mesta gledališta su na rastojanju od 236 m po dužini (sever-jug) i 150 m po širini (istok-zapad). Rekonstrukcija Rekonstrukcija Stadiona Partizana je bila planirana za 1. avgust 2007. ali do pocetka izgradnje nije doslo zbog ne donosenja zakona u skupstini Srbije. Vrednost celog projekta je oko 300 miliona evra i procenjeno je da će gradnja, kada eventualno pocne, trajati 2 godine. Novi stadion će biti podignut na površini od 12,5 ha i moći će da primi oko 60.000 posetilaca i obuhvataće hotel sa 5 zvezdica, veliki podzemni poslovni centar, parking, bioskop, 9 teniskih terena i oko 400 stanova. Vanjske veze Stadion Partizana Arhivirano 2007-03-12 na Wayback Machine-u Kompanija Koling objavila rekonstrukciju stadiona Arhivirano 2007-05-26 na Wayback Machine-u Idejni projekat novog stadiona